Die wêreld in foto’s – 13 Januarie 2020Foto’s bied ŉ blik op die wêreld wat nie noodwendig in woorde beskryf kan word nie. Beleef al die nuusgebeure, een foto op ŉ slag. Jianyun Jin van China, en sy medebestuurder en landgenoot, Wenke Ma, jaag hul Buggy tydens fase agt van die Dakar-tydren in Wadi Al Dawasir, Saoedi-Arabië. (Foto: Bernat Armangue, AP) Motoriste ry deur digte mis in ’n woud in die Taunus-streek naby Frankfurt, Duitsland. (Foto: Michael Probst, AP) Inwoners van Tagaytay, Cavite-provinsie in die Filippyne, loop deur ’n wolk van as. ŉ Vulkaan dreig al die afgelope twee dae om in die gebied uit te bars. (Foto: Aaron Favila, AP) ’n Groep vroue poseer vir ’n selfie tydens ’n mondigwordingseremonie by Disneyland in Tokio. (Foto: Jae C. Hong, AP) Amerikaanse soldate loop deur die Ain al-Asad-lugmagbasis in Anbar, Irak. Die lugmagbasis is Woensdag deur Iranse missiele getref in weerwraak vir die Amerikaanse lugaanval waarin die Iranse bevelvoerder, genl. Kassem Soleimani, gesterf het. (Foto: Qassim Abdul-Zahra, AP)